ג'ון הילי

**ג'ון הילי** (באנגלית: **John Healey**; נולד ב-13 בפברואר 1960) הוא פוליטיקאי בריטי המכהן כמזכיר ההגנה של הממלכה המאוחדת החל מ-5 ביולי 2024. כחבר מפלגת הלייבור, הוא מכהן כחבר בית הנבחרים הבריטי מטעם המחוזות ונטוורת' ודירן מאז 1997. בעבר מילא מספר תפקידי שר זוטרים תחת ממשלותיהם של טוני בלייר וגורדון בראון בין השנים 2001 ל-2010.

הילי נולד בווייקפילד והתחנך בצפון יורקשייר. לאחר מכן למד באוניברסיטת קיימברידג', שם קיבל תואר ראשון במדעי החברה והמדינה בשנת 1982. לאחר סיום לימודיו באוניברסיטה עבד כעיתונאי עבור בית הנבחרים ולאחר מכן כפעיל למען זכויות אנשים עם מוגבלויות. בהמשך עבד בתקשורת וכמנהל קמפיין עבור ארגונים שונים ואיגודי עובדים. לאחר שנכשל בהתמודדות עבור  בבחירות הכלליות ב-1992, נבחר הילי לפרלמנט כחבר פרלמנט מטעם מחוז וונטוורת' בבחירות הכלליות ב-1997. בממשלת טוני בלייר כיהן כסגן  בין השנים 2001 ל-2002, כמזכיר הכלכלי של משרד האוצר  בין השנים 2002 ל-2005 וכמזכיר הכספים של המשרד  בין השנים 2005 ל-2007. בממשלת גורדון בראון כיהן כשר השיכון, הקהילות והממשל המקומיים  בין השנים 2007 ל-2009, ולאחר מכן כ בקבינט, בין השנים 2009 ל-2010.

לאחר הבחירות הכלליות ב-2010 והפסד מפלגתו בבחירות, נבחר לקבינט הצללים ומונה למזכיר המדינה לענייני בריאות ורווחה על ידי מנהיג המפלגה אד מיליבנד. הוא פרש מתפקידו באוקטובר 2011 וחזר לספסלים האחוריים של הפרלמנט. לאחר שג'רמי קורבין נבחר לראשות המפלגה חזר הילי לקבינט הצללים כמזכיר המדינה לענייני דיור, קהילות וממשל מקומי, בין השנים 2016 ל-2020. עם זאת תמך באוון סמית' בבחירות לראשות המפלגה ב-2016, אך זה לא הצליח לגבור על קורבין. לאחר בחירתו של קיר סטארמר למנהיג המפלגה מונה הילי למזכיר ההגנה בקבינט הצללים. במהלך כהונתו בתפקיד תמך באוקראינה עם פרוץ מלחמת אוקראינה–רוסיה בשנת 2022 ודגל בהגדלת ההוצאות הצבאיות ובהידוק שיתוף הפעולה עם נאט"ו. לאחר ניצחונה של מפלגת הלייבור בבחירות הכלליות ב-2024, מונה הילי למזכיר ההגנה על ידי ראש הממשלה סטארמר.

## ראשית חייו
הילי נולד ב-13 בפברואר 1960 בווייקפילד, בנו של איידן הילי, שכיהן כסגן קצין החינוך הגופני הראשי של שירות בתי הסוהר הבריטי . הוא למד תחילה בבית הספר ליידי למלי  בפיקרינג  ואחר כך עבר לבית הספר העצמאי סנט פיטר  ביורק, שם סיים את לימודיו התיכוניים. הוא למד מדעי החברה והמדינה ב שבאוניברסיטת קיימברידג', שם קיבל תואר ראשון בשנת 1982.

במשך שנה, ב-1983, עבד כעיתונאי וכסגן עורך עיתון "הבית" , כתב העת של ארמון וסטמינסטר. ב-1984 הפך לפעיל במשרה מלאה למען זכויות אנשים עם מוגבלויות עבור מספר ארגוני צדקה לאומיים.

הוא הצטרף לחברת Issues Communications בשנת 1990 כמנהל קמפיין ואחר כך הפך לראש מחלקת התקשורת באיגוד המקצועי של ייצור, מדע ופיננסים, בשנת 1992. הוא מונה למנהל הקמפיין של קונגרס האיגודים המקצועיים בשנת 1994. בתפקיד זה נשאר עד להיבחרו לבית הנבחרים הבריטי. הוא גם עבד כמורה פרטי בבית הספר לעסקים של האוניברסיטה הפתוחה .

## קריירה פרלמנטרית
ניסיונו הראשון של הילי להיבחר לפרלמנט הבריטי היה כמועמד מטעם  בבחירות הכלליות ב-1992, שם הגיע למקום השלישי עם 13.8% מהקולות, אחרי חבר הפרלמנט השמרני המכהן  ומועמדת המפלגה הליברל-דמוקרטית .

### ראשית פעילותו בפרלמנט ובממשלה (1997–2010)
בבחירות הכלליות ב-1997 היה הילי מועמד מפלגת הלייבור במחוז וונטוורת' , לאחר פרישתו של חבר הפרלמנט הקודם מטעם המחוז והלייבור, . הילי נבחר לפרלמנט עם 72.3% מהקולות ורוב של 23,959.

הילי היה חבר בוועדת החינוך והתעסוקה משנת 1997 ועד שמונה למזכיר הפרטי הפרלמנטרי של שר האוצר גורדון בראון, בשנת 1999.

בבחירות הכלליות ב-2001 נבחר הילי מחדש כחבר הפרלמנט מטעם מחוז וונטוורת'. שיעור התמיכה בו ירד ל-67.5% מהקולות ול-16,449 קולות. לאחר הבחירות מונה לסגן .

בבחירות הכלליות ב-2005 נבחר הילי שוב לפרלמנט עם שיעור קולות נמוך יותר של 59.6% ורוב נמוך יותר של 15,056.

ב-29 ביוני 2007 מונה הילי לשר השיכון, הקהילות והממשל המקומיים , זאת לאחר פרישתו של ראש הממשלה טוני בלייר והחלפתו בידי גורדון בראון.

בארגון מחודש של הקבינט, ב-5 ביוני 2009, מונה הילי ל, במקומו של מרגרט בקט שהתפטרה. בעודו מכהן כשר המדינה לשיכון ולתכנון, הוא ספג ביקורת על כך שטען שהעובדה שיש יותר אנשים ששוכרים נכסים במקום לקנות את בתיהם היא דבר טוב.

### באופוזיציה (2010–2024)
בבחירות הכלליות ב-2010 נבחר הילי לפרלמנט מטעם מחוז הבחירה החדש, , עם 50.6% מהקולות ורוב של 13,920.

הילי הגיע למקום השני בבחירות לקבינט הצללים באותה השנה ומונה למזכיר המדינה לענייני בריאות ורווחה. הוא התפטר מתפקיד זה בשנת 2011 כדי לבלות יותר זמן עם משפחתו.

בבחירות הכלליות ב-2015 נבחר הילי מחדש לפרלמנט מטעם מחוז וונטוורת' ודירן עם שיעור קולות מוגבר של 56.3% ורוב מופחת של 13,838.
[250px|ממוזער|שמאל|[דיוקן רשמי, 2017]]
באותה השנה הגישו שלושה חברי פרלמנט ממפלגת הלייבור: ,  והילי – תביעת לשון הרע נגד , חברת הפרלמנט האירופי מטעם ה-UKIP, לאחר שזו הפיצה טענה כוזבת בנאומה בוועידת UKIP, כי שלושתם ידעו על ניצול הילדים ברוטרהאם (המחוז אותו הם מייצגים), אך לא התערבו. בפברואר 2017 נפסקו לחברי הפרלמנט 54,000 ליש"ט כל אחד כפיצויים.

לאחר בחירתו של ג'רמי קורבין למנהיג מפלגת הלייבור מונה הילי לשר השיכון בקבינט הצללים. הוא תמך באוון סמית' בבחירות לראשות המפלגה ב-2016, אך זה לא הצליח לגבור על קורבין. לאחר בחירות אלו מונה הילי למזכיר המדינה לענייני דיור, קהילות וממשל מקומי בקבינט הצללים, בחודש אוקטובר.
בבחירות הכלליות ב-2017 נבחר שוב לפרלמנט, עם שיעור קולות מוגבר של 65% תמיכה ורוב מוגבר של 14,803 קולות. הוא נבחר שוב לפרלמנט בבחירות הכלליות ב-2019, עם שיעור קולות נמוך יותר של 40.3% אחוזי תמיכה ורוב מוגבר של 2,165 קולות.
[250px|ממוזער|שמאל|דיוקן רשמי, [2020]]
לאחר בחירתו של קיר סטארמר למנהיג מפלגת הלייבור, ב-2020, מונה הילי למזכיר ההגנה בקבינט הצללים.

כמזכיר ההגנה בקבינט הצללים הדגיש הילי שוב ושוב את תמיכתו באוקראינה עם פרוץ מלחמת אוקראינה–רוסיה ב-2022, תמך בתמיכת הבריטית בה והתחייב להמשיך אותה לאורך כל תקופת כהונתה של ממשלת הלייבור העתידית. במאי 2024 ביקר הילי בקייב יחד עם מזכיר המדינה לענייני חוץ וחבר העמים בקבינט הצללים, דייוויד לאמי, ופגש את ראש לשכת הנשיא, אנדריי ירמק, ואת שר ההגנה האוקראיני רוסטם אומרוב. בהצהרה משותפת הצהירו הילי ולאמי: 

הילי תמך בהוצאות גבוהות יותר על הצבא הבריטי, על מנת שיהיה בעל כוח מזוין גדול יותר, בהידוק שיתופי הפעולה והמנהיגות עם נאט"ו ומדינות אירופה בנושאי ביטחון והגנה, וב"ברית הגנה וביטחון מקיפה בין בריטניה לגרמניה". ב-2023 אמר הילי כי נאט"ו תצטרך לעשות יותר "עבודה קשה" באירופה, שכן המנצח בבחירות לנשיאות ארצות הברית ב-2024, צפוי לתעדף את האיום מצד סין.

באפריל 2024 התחייב הילי להעלות את הוצאות הביטחון של בריטניה ל-2.5% מהתמ"ג הבריטי עד 2030 ולהזמין סקירה אסטרטגית של האיומים על בריטניה ויכולותיה. ביוני 2024 הכריזו הוא וסטארמר על "המנעול המשולש" של מפלגת הלייבור בנושא ההרתעה הגרעינית, והתחייבו לבנות ארבע צוללות מסדרת דרדנוט, שיחליפו את הצוללות מסדרת ואנגארד הקיימות, לשמור על הרתעה רציפה בים ולספק שדרוגים נחוצים בעת הנוכחית ובעתיד.

הילי הצביע בעד השתתפות בריטניה במלחמת עיראק ב-2003, אולם בשנת 2024 אמר שההחלטה לצאת למלחמה "לא הייתה נבונה בזמנו" ושהלקח הוא שהתערבות צבאית לא תוכל להביא לתוצאה מוצלחת ללא מעקב דיפלומטי, כלכלי וביטחוני מספיק.

### מזכיר ההגנה (2024–הווה)
עקב סקירה תקופתית של מחוזות הבחירה של וסטמינסטר, בשנת 2023, בוטל מחוז הבחירה של הילי, וונטוורת' ודירן, והוחלף במחוז . בבחירות הכלליות ב-2024 נבחר הילי לפרלמנט מטעם המחוז עם 49% מהקולות ורוב של 6,908 קולות. לאחר ניצחון הלייבור בבחירות אלו מונה הילי למזכיר ההגנה על ידי סטארמר ב-5 ביולי. זמן קצר לאחר מינויו ביקר הילי באוקראינה, ונפגש עם הנשיא וולודימיר זלנסקי באודסה.

הילי, לצד סטארמר, השתתף בפסגת נאט"ו בוושינגטון 2024, שנערכה ב-9 ביולי, שם אמר לכתבים שבריטניה תהיה "האומה האירופית המובילה" בהוצאות הביטחון והכריז כי היא תהיה גם "בעלת בריתה האמינה ביותר של הדמוקרטיה". הילי אמר כי הוא מכיר בכך שחברות אירופה בנאט"ו צריכות לקחת על עצמן אחריות רבה יותר בהגנה על אוקראינה והמערב מפני רוסיה, וכן בצורך לשתף פעולה עם ארצות הברית ללא קשר לזהות הנשיא שייבחר בבחירות.

הוא תמך בסקירת ההגנה "השורשית והענפית" של הממשלה ושיבח אותה כ"ראשונה מסוגה" שתבחן את מצב הכוחות המזוינים, איומים על הביטחון הלאומי ויכולות ההגנה הנדרשות כדי להתמודד עם המטרה הסופית של הוצאת 2.5% מההכנסה הלאומית על הגנה. עם כניסתו לתפקיד אמר הילי כי הבעיות בצבא הבריטי היו "גרועות משחשבנו", זאת לאחר סקירת הגנה שערכה הממשלה החדשה. הוא ציין כי "אלה זמנים רציניים" הכוללים "איומים עולמיים ההולכים וגדלים במהירות" ואמר כי הוא רוצה להימנע מ"טקטיקות עתיקות יומין" מצד הכוחות המזוינים בנוגע למימון פרויקטים מועדפים. בעקבות ביקורת כלכלית שערכה הממשלה לאחר הבחירות הזהיר הילי מפני קיצוצים אפשריים בהוצאות הביטחון, שכן "בחירות קשות" עומדות בפנינו על מנת להתמודד עם "החור השחור" בסך 22 מיליארד ליש"ט במימון הציבורי.

באוקטובר חתם היילי על הסכם טריניטי האוס עם גרמניה, שסימן עידן חדש של שיתוף פעולה ביטחוני בין שתי המדינות. כדי לחדש את כוחות ההגנה של בריטניה, הודיע הילי בנובמבר 2024 על פירוק נכסים צבאיים מיושנים, כולל חמש אוניות מלחמה ו-70 מטוסים צבאיים. צעד החיסכון בעלויות, בסך 500 מיליון ליש"ט, נועד להסיט כספים למימון נשק ויכולות מתקדמות. באותו החודש גינה הילי את התרגילים הצבאיים הסיניים ליד טאיוואן. ביולי 2025 אמר כי בריטניה מוכנה "להילחם יחד" עם אוסטרליה כדי להגן על טאיוואן מפני סין במידת הצורך.

בנוגע למלחמה באוקראינה, הילי הזהיר ב-13 בפברואר 2025 כי לא יכול להתקיים משא ומתן "על אוקראינה ללא אוקראינה", לאחר שנשיא ארצות הברית דונלד טראמפ ונשיא רוסיה ולדימיר פוטין הסכימו להתחיל בשיחות לסיום המלחמה.

בפברואר 2026 הואשם הילי על ידי המפלגה השמרנית בהטעיית הפרלמנט, כאשר טען במאי 2025 שאם בריטניה לא תוותר על הטריטוריה הבריטית באוקיינוס ההודי (ארכיפלג צ'גוס) למאוריציוס, היא עלולה להתמודד עם אובדן פסקי דין "בתוך שבועות", ו"בתוך מספר שנים בלבד" הבסיס בדייגו גרסיה "יחדול לפעול". הילי טען כי "האיום הקרוב ביותר, והחמור ביותר בפוטנציאל", הוא בית הדין הבין-לאומי לחוק הים , אולם על פי סעיף 298 של אמנת האומות המאוחדות לחוק הים, יש לדבר פטור מ"סכסוכים הנוגעים לפעילויות צבאיות, כולל פעילויות צבאיות של ממשלה".

#### הילי וישראל
ב-3 בספטמבר 2024 הודיעה הממשלה כי השעתה 30 מתוך 350 רישיונות ייצוא נשק בריטיים לישראל, אשר ספגו ביקורת הן מצד פוליטיקאים והן מצד הקהילה היהודית. הביקורת נבעה מעיתוי הצעד, שכן ההשעיה הוכרזה זמן קצר לאחר רצח ששת החטופים הישראלים ברצועת עזה. הילי הגיב לכך באומרו כי "אחריותה המשפטית" של הממשלה היא לבחון את רישיונות הייצוא ולשפוט "האם קיים סיכון ברור שכל דבר שאנו מספקים ממדינה זו עלול להיות קשור להפרה חמורה של המשפט ההומניטרי הבין-לאומי". עם זאת התעקש כי תמיכת בריטניה בישראל נותרה "בלתי מעורערת". הילי הצהיר כי הממשלה תקבל "ללא מורא או משוא פנים" את החוק הבין-לאומי, בהתייחס להפעלת צווי המעצר של בית הדין הפלילי הבין-לאומי בעקבות מלחמת חרבות ברזל נגד שלושה בכירים בחמאס, לצד ראש ממשלת ישראל בנימין נתניהו ושר הביטחון יואב גלנט. הילי הצהיר עוד כי אי-הכרה בפסיקת בית הדין הפלילי הבין-לאומי תאיים על "הסדר המבוסס על כללים" עולמי. באוגוסט 2025 תמך הילי בהפעלת מאות טיסות המעקב של חיל האוויר המלכותי מעל רצועת עזה, בניסיון לאתר את החטופים במלחמת חרבות ברזל.

בספטמבר 2025 הזהיר הילי כי "חייבות להיות השלכות" לאלו התומכים בפעילות הארגון "פלסטין אקשן". הוא אמר שהוא מצפה שמזכירת הפנים החדשה, שבאנה מחמוד, תהיה "תקיפה באותה המידה" כמו איווט קופר בנושא זה.

ב-28 בפברואר 2026 פתחו ישראל וארצות הברית במתקפה אווירית על איראן, לאחר שבועות של התעצמות צבאית ממושכת, כולל בממלכה המאוחדת. בכך החל מבצע שאגת הארי. איראן הגיבה בשיגור טילים בליסטיים ובתקיפות מל"טים על מדינות בחצי האי ערב וסביבתה, כולל בסיס חיל האוויר המלכותי אקרוטירי בקפריסין. היילי וממשלת בריטניה ספגו ביקורת חריפה על חוסר מעש ומוכנות לכאורה מצד קפריסין והממלכה המאוחדת. בנוסף, התברר שלמרות שבועות של התעצמות צבאית באזור לא נפרסו אוניות מלחמה של הצי המלכותי באזור לצרכים הגנתיים.

## חיים אישיים
הילי נשוי ואב לבן.

## קישורים חיצוניים
* 

## הערות שוליים

קטגוריה:בוגרי אוניברסיטת קיימברידג'
קטגוריה:שרי ההגנה של בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)